
ДО

ОБЩИНСКИ СЪВЕТ

ГР. ЗЛАТОГРАД

ИНФОРМАЦИЯ
от Мирослав Митков Янчев – Кмет на община Златоград

Относно: Изпълнението на основните бюджетни показатели по чл.14, ал.1 от ЗПФ на Община Златоград към 30.06.2022 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Изпълнението на общинския бюджет е организирано в съответствие със Закона за публичните финанси, Закона за държавния бюджет на Република България за 2022 г., Постановление № 31 на Министерски съвет от 2022 г. за изпълнението на държавния бюджет на Република България за 2022 г., писма и указания на Министерство на финансите.

Бюджетът на Община Златоград за 2022 г. е приет с Решение № З 464 от 18.04.2022г. на Общински съвет Златоград, в размер на 16 521 195 лв. в т.ч.:

· По приходната част

· приходи за делегирани от държавата дейности – 9 407 050 лв.

· приходи за местни дейности –  7 114 145 лв.

· По разходната част

· за делегирани от държавата дейности – 9 407 050 лв.

· за дофинансиране на делегираните от държавата дейности – 360 515 лв.

· за местни дейности – 6 753 630 лв.
Към 30.06.2022 г. уточненият план на бюджета на Община Златоград след корекции е в размер на 17 712 210 лв., в т.ч. държавните дейности – 10 323 059 лв. и местните дейности – 7 389 151 лв. Общото увеличение на бюджета към 30.06.2022 г. е в размер на 1 191 015 лв., в т.ч. за държавни дейности – 916 009 лв. и за местни дейности –     275 006 лв.

Промените от Министерство на финансите, въз основа на които е коригиран бюджетът на общината като цяло са в посока увеличение на бюджетните взаимоотношения с 48 872 лв., както следва:

· Увеличение на Общата субсидия  /§§ 31-11/ с 60 345 лв., в т.ч.
· 18 306 лв. с писмо на МФ № ФО-22 от 26.05.2022 г., в изпълнение на ПМС за одобряване на допълнителни трансфери по бюджетите на общините за 2022 г. за възстановяване на транспортни разходи на педагогическите специалисти в институциите на предучилищното и училищно образование;
· 42 039 лв. с писмо на МФ № ФО-30 от 21.06.2022 г., средства за закупуване на познавателни книжки, учебници, достъп до електронно четими учебници, учебни комплекти и учебни помагала за деца и ученици от 1 до VII клас за 2022 г.;

· Намаление на Общата субсидия /§§ 31-11/ с 11 473 лв., произтичащо от промени, на база на разликата между броя на децата и учениците, по данни от националната електронна информационна система на Министерство на образованието и науката към 01.01.2022 г. и броя им, по който е определен размера на средствата за функция Образование и функция Здравеопазване, със ЗДБРБ за 2022 г.
· Увеличение на целевите трансфери /§§ 31-18/ с 18 951 лв., в т.ч. 5 242 лв. с писмо на МФ № ФО-5 от 31.03.2022 г., в изпълнение на чл.15, ал.1, т.1 от ПМС № 31/2022 г., за предоставяне на целеви средства, съгласно приложение № 4 към чл.16, ал.1 от ПМС №31/2022 г. допълнителен трансфер за покриване на част от транспортните разходи, извършени по сключени договори за доставка на хляб и основни хранителни продукти за 2022 г. в планински и малки селища с население до 50 жители (без курортите), 12 859 лв. с писмо на МФ № ФО-14 от 28.04.2022 г., в изпълнение на чл.1, ал.1, т.3 – т.14 от ПМС № 57 от 15.04.2022 г. за одобряване на допълнителни разходи/трансфери от резерва по чл.1, ал.2, раздел ІІ, т.5.1 от ЗДБРБ за 2022 г. за непредвидени и неотложни разходи за предотвратяване, овладяване и преодоляване на последиците от бедствия.
· Увеличение на целевите трансфери /§§ 31-28/ с 62 750 лв. – субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт и компенсации за транспорт на деца и ученици по чл.283, ал.2 от ЗПУО.
С размера на получените като трансфери средства от държавния бюджет, от други бюджети и сметки на основание чл.56, ал.2 от Закона за публични финанси е променен бюджетът за 2022 г., както следва:

· Увеличение с размера на получените трансфери от министерства и ведомства /§61-01; §61-05; § 64-01/ - общо в размер на 1 012 442 лв., в т.ч.:
· 687 817 лв.  –  получени трансфери от Агенция за социално подпомагане; 
· 84 681 лв. – получени трансфери от Министерство на труда и социалната политика за програми за временна заетост;
· 740 лв. – получен трансфер от Областна администрация Смолян;
· 211 731 лв. получени трансфери от ПУДООС ;
I. ИЗПЪЛНЕНИЕ НА ПРИХОДИТЕ 
Изпълнението на приходната част на бюджета към 30.06.2022 г. е в размер на 11 719 949 лв., включващи наличните средства, отразени в касовия отчет с отрицателен знак в размер на 4 810 970 лв. за балансиране на приходната и разходната част. 

· Собствени приходи
През отчетния период Община Златоград е реализирала собствени приходи в размер на 1 165 831 лв., което представлява 61,88 % изпълнение. 
· Данъчни приходи
Постъпленията от данъци по бюджета към 30.06.2022 г. са в размер на 439 388 лв., което представлява 61,45 % от разчетите за годината. Данъчните постъпления нарастват с 55 594 лв. спрямо отчетените за същия период на предходната година. 
Най-голям относителен дял в данъчните приходи заема Данъка върху превозните средства – 54,9%. Приходите от данък върху превозните средства към 30.06.2022 г. са в размер на 241 383 лв., или 59,6 % от разчета за годината, като спрямо същия период на 2021 г. постъпленията от данък върху превозните средства нарастват с 19 119 лв.
Постъпленията от Данък върху недвижими имоти са в размер на 80 355 лв., или 67,53 % от разчета за годината и с 733 лв. повече спрямо същия период на 2021 г.
Приходите от Данък при придобиване на имущество по дарения и възмезден начин за отчетния период са в размер на 85 538 лв., което представлява 61,1 % от предвидените за годината. Приходите от данъка при придобиване на имуществото по дарения и възмезден начин нарастват с 32 372 лв.(61 %) спрямо същия период на 2021 г. 

Постъпленията от Туристическия данък към 30.06.2022 г. са в размер на 8 554 лв., което представлява 50,3 %  изпълнение на годишните разчети. Спрямо същия период на 2021 г. приходите от туристически данък се повишават с 3 336 лв.
От Патентен данък към 30.06.2022 г. са постъпили 21 208 лв.
От Данъка върху таксиметров превоз на пътници са постъпили 2 350 лв.
Данъчните приходи за първото полугодие на 2022 г., съпоставени с постъпленията за същия период на предходната година, са както следва:

· Неданъчни приходи

Постъпленията от неданъчни приходи по общинския бюджет към края на месец юни 2022 г. са в размер на 726 443 лв., или 62,1 % от предвидените за годината. 
Общински такси

За отчетния период в общинския бюджет са постъпили 556 209 лв. общински такси., като спрямо същия период на 2021 г. се увеличават с 60 459 лв. 
Най-голям дял в общинските такси заема таксата за битови отпадъци, като за отчетния период са постъпили  469 893 лв., или 67,2 % от годишния разчет, като съпоставими със същия период на 2021 г. нарастват с 60 036 лв.

Постъпленията от Такса за технически услуги за отчетния пероид са в размер на 13050 лв., или 43,5% от годишния разчет  и с 1 748 лв. по-малко спрямо същия период на 2021 г. Приходите от Такса за административни услуги са в размер на 9 808 лв., което представлява 39,2 % от разчета за годината, при 9 915 лв. за същия период на 2021 г.
Постъпленията от Такса за ползване на пазари, панаири, тържища, тротоари и други са в размер на 26 004 лв., или  85 %  от разчета за годината, като спрямо същия период на 2021 г. е налице увеличение с 21 246 лв.
Приходи и доходи от собственост
Постъпленията от Приходи и доходи от собственост към 30.06.2022 г. са в размер на  44 995 лв., или 41,8 % от разчета за годината. Съпоставими с данните за същия период на 2021 г., постъпленията от приходи и доходи от собственост намаляват с 9 880 лв. 
Постъпленията от Продажба на нефинансови активи (§40-00) към 30.06.2022 г. са в размер на 27 659 лв. при план 104 640 лв. или 26,4 % изпълнение. 
Приходите от концесия са в размер на 63 694 лв. при план 110 990 лв. или 57,4 % изпълнение. Спрямо първо тримесечие на 2021 г. приходите от концессии бележат намаление от 14 994 лв.
Други неданъчни приходи
От Глоби, санкции и наказателни лихви към 30.06.2022 г. са постъпили 22 533 лв., или 56,3 % от предвидените в бюджета, в т.ч. от наказателни лихви върху данъци и такси – 15 901 лв. 
За отчетния период в общинския бюджет са постъпили Други неданъчни приходи в размер на  1 337 лв. или 22,8 % от предвидените за годината. 
Приходите от дарения към 30.06.2022 г. са в размер на  48 000 лв. 
Внесените ДДС и други данъци върху продажбите към 30.06.2022 г. са общо в размер на 37 984 лв., с 15 111 лв. повече спрямо същия период на 2021 г.
Основните групи неданъчни приходи за първото полугодие на 2022 г., съпоставени с постъпленията за същия период на предходната година, са както следва:

· Бюджетни взаимоотношения
Трансфери между бюджета и бюджетната организация и централния бюджет (§31-00). Усвоените суми от трансфери от централния бюджет към края на юни 2022 г.  са общо в размер на 5 746 159 лв., в т.ч.:
· Обща субсидия и други трансфери за държавни дейности от ЦБ (§31-11) – 4 821 058 лв.

· Обща изравнителна субсидия и други трансфери за местни дейности от ЦБ (§ 31-12) – 904 393 лв.

· Целева субсидия от ЦБ за капиталови разходи (§ 31-13) -  20 000 лв.

· Получени целеви трансфери от ЦБ (§31-18) – 17 987 лв.

· Получени целеви трансфери от ЦБ (§31-28) – 9 738 лв.

Към 30.06.2022 г. възстановените на ЦБ трансфери (§31-20) са в размер на 27 017 лв.
· Трансфери между бюджети (§ 61-00, §64-00)  - получените трансфери към 30.06.2022 г. са общо в размер на 884 734 лв., в т.ч.:
·  По параграф 61-01 „Получени трансфери” са отчетени получените към 30.06.2022 г. трансфери общо в размер на 899 420 лв. в т.ч. 687 817 лв. от Агенция за социално подпомагане предоставени на социалната услуга „Лична помощ” и „Приемна грижа“,  740 лв. трансфер от Областна администрация, и 27 473 лв. трансфер от Агенция „Пътна инфраструктура“.
· По параграф 61-05 „ Трансфери от МТСП по програми за осигуряване на заетост” са отразени получените трансфери от Министерство на труда и социалната политика по програми за осигуряване на заетост в размер на 84 681 лв.
· По параграф 62-02 „Предоставен трансфер” (-) са отразени със знак (-) средства в размер 304 335 лв.,  в т.ч. със знак (+) 292 058 лв. безлихвен заем от ЦБ по ПМС № 215 от 05.10.2018 г. по проект „Реконструкция и рехабилитация на улици, съоръженията и принадлежностите към тях в гр. Златоград и с. Старцево, със знак (-) са отразени  трансформирани временни заеми в трансфер по проект по ОП „Региони в растеж“ в размер на 77 171 лв. и по проект „Реконструкция и рехабилитация на улици, съоръженията и принадлежностите към тях в гр. Златоград и с. Старцево в размер на 42 575 лв.
· По параграф 64-01 „Трансфери от/за държавни предприятия, включени в консолидираната фискална програма” – по този параграф са отчетени получените средства от ПУДООС общо в размер на 211 731 лв.
· Временни безлихвени заеми
По параграф 76-00 „Временни безлихвени заеми между бюджети и сметки за средства от ЕС” са отразени със знак (+) възстановени заеми предоставени по проекти в размер на 918 154 лв., със знак (-) са отразени предоставени заеми на извънбюджетната сметка за реализиране на проекти в размер на 233 732 лв. или салдото по параграфа възлиза на (-) 684 421 лв.
· Операции с финансови активи и пасиви 

По параграф 83-00 „Заеми от банки и други лица в страната” към 30.06.2022 г. са отразени със знак (-) погашенията на главница по договор за кредит от „Интернешънъл Асет Банк” АД в размер на 67 817 лв. и по договори за кредит с  „Фонд за органите на местно самоуправление в България - ФЛАГ” ЕАД общо в размер на 832 834 лв. Със знак (+) са отразени получените заеми за отчетния период, по сключени договор за кредит с  „ФЛАГ” ЕАД, в размер на 210 453 лв.

Наличност в края на периода

Наличността в лева в края на периода  е в размер на 4 647 023 лв., в т.ч. наличност в лева за държавни дейности – 1 519 959 лв. ( в т.ч. 919 111 лв. наличност на училища и детски градини), и наличност в лева за местни дейности – 3 127 064 лв. Наличността в левова равностойност по валутни сметки е в размер на 163 947 лв.
II. ИЗПЪЛНЕНИЕ НА РАЗХОДИТЕ 
Отчетените разходи към 30.06.2026 г. са в размер на 6 908 979 лв., от които за държавни дейности – 4 860 526 лв., за държавни дейности дофинансирани с общински приходи – 162 563 лв. и разходи за местни дейности – 1 885 890 лв.
1. Изпълнение на разходите за държавни дейности (ДД):

Общият обем на отчетените разходи за държавни дейности е 4 860 526 лв., при уточнен план от 10 323 059 лв. или 47 % изпълнение.
Разходите извършени по групи разходи са както следва:
· Разходите за персонал в държавни дейности (заплати и възнаграждения, други възнаграждения и плащания за персонала и осигурителни вноски) са в общ размер на 4 158 913 лв. Разходите за персонал в държавни дейности представляват 85,6 % от общо изразходваните средства за държавни дейности.

· Разходите за издръжка в делегираните от държавата дейности са в размер на 440 793 лв., или 9,07 % от общите разходи за ДД. С най-голям дял са разходите за вода, горива и ел.енергия – 30 %.,  за външни услуги – 29 %, за храна – 19,9 %.
· Разходи за местни данъци, такси по реда на ЗМДТ – 13 246 лв.
· Разходите за стипендии за периода са в размер на 14 733 лв.
· Изплатените субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт за първо и второ тримесечие са в размер на 9 738 лв.
· Преведените субсидии на читалищата са в размер на 96 619 лв.
· Капиталовите разходи в делегираните от държавата дейности възлизат на 124 887 лв., които заемат 2,6 % от общите разходи за държавни дейности
Изпълнението на разходите в държавни дейности по функции, е както следва:

	ФУНКЦИИ ПО БЮДЖЕТА
	План 
2022 г.
	Отчет 
30.06.2022 г.
	Процентно
изпълнение 
на плана

	Общи държавни служби
	1 037 110
	458 299
	44,19%

	Отбрана и сигурност
	322 797
	175 465
	54,36%

	Образование
	6 391 187
	2 701 695
	42,27%

	Здравеопазване
	571 613
	234 198
	40,97%

	Социално осигуряване, подпомагане и грижи
	1 788 894
	1 186 673
	66,34%

	Култура, спорт, почивни дейности и религиозно дело
	198 780
	97 137
	48,87%

	Икономически дейности и услуги
	12 678
	7 059
	55,68%

	Всичко разходи
	10 323 059
	4 860 526
	47,08%


2 Изпълнение на разходите за местни дейности (МД):
Общият обем на отчетените разходи за местни дейности е 1 885 890 лв., при годишен план 7 028 636 лв. или 26,8 % изпълнение.
Разпределението им по групи разходи е както следва:
· Разходите за персонал в местни дейности (заплати и възнаграждения, други възнаграждения и плащания за персонала и осигурителни вноски) са в общ размер на 381 776 лв. Разходите за персонал представляват 20,2 % от общо изразходваните средства за местни дейности. 
· Разходите за издръжка в местни дейности са в размер на 975 124 лв., или 51,7 % от общо извършените разходи за МД. Най - голям дял в издръжката на местни дейности заемат разходите за външни услуги – 49,5 % от общия обем разходи за издръжка, за вода, горива и ел.енергия –28,9 % от общия обем разходи за издръжка за местни дейности.
· Платени данъци, такси и административни санкции (§19-00) – 28 344 лв. отчетени разходи за местни данъци и такси по реда на ЗМДТ, както и държавни такси и съдебни разноски, обжалване на съдебни актове, такси за издаване на удостоверения и др.; платени данък на автомобили/винетни стикери за автомобили/.
· Изплатените помощи по решене на Общинския съвет -  6 400 лв.
· Разходите за членски внос и участия в нетърговски организации към 30.06.2022 г. са в размер на 4 221 лв. 
· Разходите за лихви по заеми за отчетния период са в размер на 27 685 лв.
· Изплатените трансфери на превозвачи по ПМС № 326 от 2021 г. са в размер на 42 462 лв.
· Капиталовите разходи в местни дейности за отчетния период възлизат на 408 619 лв. или 21,7 % от общо разходите за МД. Извършените и разплатени капиталови разходи са в съответствие с инвестиционната програма за 2022 г., приета с Решение № З 464 от 18.04.2022 г. на Общински съвет Златоград. Капиталовите разходи са отразени по функции, параграфи и подпараграфи по бюджета на общината и съответстват на предвидените такива по разчетите за капиталови разходи.
Изпълнението на разходите в местни дейности по функции, е както следва:

	ФУНКЦИИ ПО БЮДЖЕТА

	План 
2022 г.
	Отчет 
30.06.2022 г.
	Процентно
изпълнение 
на плана

	Общи държавни служби
	611 941
	321 672
	52,57%

	Отбрана и сигурност
	34 364
	18 494
	53,82%

	Образование
	53 383
	65 123
	121,99%

	Здравеопазване
	337 935
	40 961
	12,12%

	Социално осигуряване, подпомагане и грижи
	70 262
	44 237
	62,96%

	Жилищно строителство, благоустрояване, комун. стопанство и опазване на околната среда
	5 199 780
	971 906
	18,69%

	Култура, спорт, почивни дейности и религиозно дело
	319 720
	176 994
	55,36%

	Икономически дейности и услуги
	339 151
	217 487
	64,13%

	Разходи некласифиц. в другите функции
	62 100
	29 016
	46,72%

	Всичко разходи
	7 028 636
	1 885 890
	26,83%


3. Изпълнение на разходите, дофинансирани с местни приходи

Общият обем на разходите за държавни дейности, дофинансирани с местни приходи е 162 563 лв. при годишен план 360 515 лв. или 45% изпълнение. Разпределението им по групи разходи е както следва:
· Разходите за персонал в местни дейности (заплати и възнаграждения, други възнаграждения и плащания за персонала и осигурителни вноски) са в общ размер на 159 710 лв. Разходите за персонал в дофинансираните дейности представляват 98 % от общо изразходваните средства за държавни дейности, дофинансирани3. с местни приходи.
· Разходите за издръжка, дофинансирани с местни приходи са в размер на 2 853 лв. или 2% от общо изразходваните средства за държавни дейности, дофинансирани с местни приходи.

Бюджетното салдо по бюджета на Община Златоград към 30.06.2022 г. е положително в размер на 1 572 166 лв.
МИРОСЛАВ ЯНЧЕВ

Кмет на Община Златоград

Изготвил,
Надя Мангарудова

Директор на дирекция „ФСД, Б, ЧР и МДТ”

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

